भारतीय राष्ट्रीय पुरुष हॉकी टीम
भारत ने ओलिंपिक में कुल 12 पदक जीते हैं जिनमे ८ स्वर्ण, एक रजत और तीन कांस्य पदक शामिल हैं। वर्ष 1928 के एम्सटर्मड ओलंपिक में पहला स्वर्ण पदक प्राप्त किया और ओलिंपिक खेलों में वर्ष 1928 से वर्ष 1956 तक लगातार छह स्वर्ण पदक जीतकर इतिहास रच दिया था। अन्य दो स्वर्ण वर्ष 1964 में टोक्यो और वर्ष 1980 में मॉस्को ओलंपिक में मिले।एशियाई खेलों में भारतीय टीम ने तीन बार स्वर्ण पदक जीता है। पहला स्वर्ण पदक 1966 के बैंकाक (थाईलैंड) एशियाड में भारत ने पाकिस्तान को 1-0 से हरा कर जीता था। दूसरा स्वर्ण पदक 1998 में बैंकाक में हुए एशियाई खेलों में धनराज पिल्ले की अगुवाई में स्वर्ण जीता था। तीसरा स्वर्ण पदक एशियाई खेल 2014 में पाकिस्तान को पेनल्टी शूट आउट में हराकर जीता। इसके साथ ही टीम ने रियो ओलंपिक 2016 के लिये क्वालीफाई कर लिया।
महाराज कृष्ण कौशिक
महाराज कृष्ण कौशिक (जन्म 2 मई, 1955) भारत की राष्ट्रीय फील्ड हॉकी टीम के पूर्व खिलाडी और भारतीय पुरुष एवं महिला हॉकी टीम के कोच रहे हैं। कृष्ण कौशिक मॉस्को, सोवियत संघ में आयोजित 1980 के ग्रीष्मकालीन ओलिंपिक में स्वर्ण पदक विजेता टीम के सदस्य रहे। खेल एवं युवा कल्याण विभाग ने उन्हें मप्र राज्य हाॅकी अकादमी के चीफ सलाहकार कोच के रूप में नियुक्त किया। भारत सरकार ने उन्हें 1998 में अर्जुन पुरस्कार से सम्मानित किया। भारतीय हॉकी में उनके कोचिंग योगदान के लिए उन्हें 2002 में द्रोणाचार्य पुरस्कार मिला। उन्होंने 'द गोल्डन बूट' नामक पुस्तक भी लिखी।